b'\n_START_ARTICLE_\nDenis Avdi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nAvdi\xc4\x87 je do desetega leta \xc5\xbeivel v kraju Dobrovci pri Gra\xc4\x8danici. \xc5\xbde v mladosti sta se njegova star\xc5\xa1a lo\xc4\x8dila, o\xc4\x8de pa se je odselil v Slovenijo. Med  vojno v Bosni in Hercegovini so Denisa poslali \xc5\xbeivet k o\xc4\x8detu v Kamnik, kjer je ostal in se iz\xc5\xa1olal za policista.  Po opravljeni \xc5\xa1oli se je preselil v Postojno, kjer je bil tudi zaposlen (slu\xc5\xbeboval je v Cerknici), danes pa \xc5\xbeivi v Ljubljani. Nekaj \xc4\x8dasa je delal kot policist, hkrati pa je delal tudi na razli\xc4\x8dnih radijskih postajah. Kmalu je odpovedal slu\xc5\xbebo pri Policiji in se polno zaposlil na Radiu 1.Spomladi 2013 je vodil oddajo DA \xc5\xa0ov na Planet TV. Od marca 2014 pa je voditelj oddaje Znan obraz ima svoj glas  na POP TV . V letih 2010, 2011, 2012 in 2016 je prejel viktorja za radijsko osebnost leta. Znan je tudi kot imitator, pa gledali\xc5\xa1\xc4\x8dni igralec in stand up komik.'